Зубная нітка амаль заўсёды са мной у сумцы, я карыстаюся ёй мінімум тры разы на дзень. Для мяне вельмі важна, каб зубы былі чыстыя, каб іх здароўе захавалася на доўгія гады. Для кагосьці гэта выглядае дзіўна. Беларусам, на мой погляд, увогуле не хапае культуры гігіены ў гэтым плане: некаторыя могуць не чысціць зубы па некалькі дзён і пасля маюць шмат праблем ці непрыгожыя ўсмешкі. А мне здаецца, менавіта ўсмешка робіць нас жывымі і маладымі.